સમસ્ત પાટીદાર આરોગ્ય ટ્રસ્ટ દ્વારા તૈયાર કરાયેલી કિરણ હોસ્પિટલ કઈ રીતે બીજી હોસ્પિટલથી અલગ પડે છે તે વિશે જાણવું અત્યંત રસપ્રદ છે. દર્દીઓને ઉત્તમકક્ષાની આરોગ્યની સુવિધાઓ કિરણ હોસ્પિટલમાં મળી રહે તે માટે ઝીણામાં ઝીણી બાબતોનું ધ્યાન સંસ્થાએ રાખ્યું છે. 17 હજાર ચો.વારના પ્લોટમાં સુરતનું સૌથી ઊંચું કિરણ હોસ્પિટલનું બિલ્ડિંગનું નિર્માણ કાર્ય હાથ ધરાયું હતું. કતારગામ વિસ્તારમાં આકાર પામેલી 13 માળની કિરણ હોસ્પિટલનું બિલ્ડિંગ 59 મીટર ઊંચાઈ ધરાવે છે. હોસ્પિટલમાં એર એમ્બ્યુલન્સ ઉતારી શકાય તેવી સુવિધા કરવામાં આવી છે.